दहेज प्रताड़ना पर पति पर प्रकरण दर्ज
खंडवा | खालवा थाने के ग्राम खारी टिमरनी निवासी क्षमा बोरगे ने पुलिस से शिकायत की कि उसका पति दीपक, सास रामबाई व ससुर गंगा बिशन उसे दहेज के लिए प्रताड़ित कर बाइक, फ्रीज, टीवी, सोफे की मांग करते हैं। पुलिस ने फरियादिया की शिकायत पर तीनों के खिलाफ दहेज प्रताड़ना का केस दर्ज किया।
सड़क दुर्घटना में घायल की मौत
खंडवा | धनगांव थाना क्षेत्र में गत 18 दिसंबर को राजेश पिता रामप्रसाद निवासी जवाहरगंज सड़क दुर्घटना में घायल हो गया था। बुधवार को इंदौर में उपचार के दौरान उसकी माैत हो गई। पुलिस ने मर्ग कायम किया है।
शादी का झांसा देकर भगा ले गए युवक
खंडवा | धनगांव थाने के ग्राम नेतनगांव निवासी दो युवतियों को गांव के ही दुर्गाराम पिता संतोष नहाल व श्रीराम पिता अमरसिंह नहाल शादी का झांसा देकर भगा ले गए। युवतियों की मां की शिकायत पर पुलिस ने दोनों युवकों के खिलाफ धारा 363,366 के तहत प्रकरण दर्ज किया।
कीटनाशक पीने से मौत
खंडवा | मूंदी थाने के ग्राम इंधावड़ी निवासी अनिल पिता रमेश (22) ने बुधवार को कीटनाशक पी लिया। परिजन उसे सामुदायिक स्वास्थ्य केंद्र मूंदी लाए जहां डॉक्टर ने उसे मृत घोषित किया।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva